Foto: Hina



PAPA Franjo je na današnjoj misi u Vatikanu upozorio da vjeru ne treba temeljiti na predviđanjima i vizijama bilo koga osim samog Krista.



Papa je relativno oštru osudu bezbrižnog prihvaćanja ukazanja iznio u trenutku kad Vatikan najavljuje odluku o prepoznavanju "nadnaravnih objava" u marijanskom svetištu u Međugorju.



Na misi se moglo čuti da su ljudi koji traže Boga kroz eterična ukazanja moderni gnostici. "Ti ljudi će vam reći ovo ili ono, a ja vam kažem: ne, posljednja riječ Boga je Isus Krist, i nema druge riječi!", rekao je papa prema citatu Katoličke izvještajne agencije.



Poglavar crkve je upozorio da pojedinci "uvijek trebaju novosti za kršćanski identitet. Oni su zaboravili da su već izabrani, pomazani, da imaju garanciju Duha, i oni traže".



Franjo je za ilustraciju navedenog iskoristio upravo ukazanja na Međugorju, rekavši da proroci i vidovnjaci koji kažu "Madona će nam poslati pismo u četiri sata popodne" predstavljaju ljude koji svoju vjeru temelje na novostima, "oni od toga žive".



"No, to nije kršćanski identitet. Krajnja riječ Boga se zove 'Isus', ništa više," rekao je papa.

Tekst se nastavlja ispod oglasa